**OBČINA ŽIROVNICA**

**VAŠKI ODBOR VRBA**

**ZAPISNIK 10. seje VAŠKEGA ODBORA VRBA, ki je bila**

**v četrtek, dne 8. maja 2025, ob 20.00 uri v prostorih lokala FIT v Radovljici**

**Prisotni:**

* **Janko Vidic, predsednik VO Vrba,**
* **Robert Šiler, član VO Vrba,**
* **Gregor Emeršič, član VO Vrba**

**DNEVNI RED:**

1. **Pregled zapisnika 9. seje Vaškega odbora Vrba**
2. **Analiza čistilne akcije**
3. **Vaško srečanje – piknik**
4. **Razno**

**1. Pregled zapisnika 9. seje Vaškega odbora Vrba**

Člana VO sta bila predhodno obveščena, da pregledata Zapisnik 9. seje VO Vrba.

Pod točko Razno smo županu g, Pogačarju postavili dve vprašanji, na vaški e-mail pa tudi prejeli odgovora, s katerima je seznanjen VO Vrba.

Na zapisnik pripomb ni bilo.

**2. Analiza čistilne akcije**

Čistilna akcija je bila izvedena 12. aprila 2025, vaščani so bili obveščeni z letakom za vsako gospodinjstvo in preko občinskega časopisa Novice.

Po mnenju članov VO je bila akcija uspešna, udeležilo se je 20 vaščanov, od tega kar nekaj otrok (6), kar je vzpodbudno

Z veseljem ugotavljamo, da je smeti vsako leto manj, še bolj pa nas veseli da iz narave izginjajo gradbeni in nevarni odpadki, k temu pa v veliki meri vpliva tudi občinski zbirni center.

Tako, kot vsako leto, je tudi letos občina zagotovila zadosti rokavic in vreč, po končani akciji pa je bila organizirana malica v gostišču Osvald.

 **3. Vaško srečanje**

VO je sprejel odločitev da organizira vaško srečanje v nedeljo, 8. junija 2025 na parceli Konjeniškega kluba Stol Žirovnica.

V zvezi z organizacijo je VO določil in razdelil naloge, ki so nujne za uspešno izvedbo srečanja.

**4. Razno**

Vprašanja za župana:

- Kako je z nadaljevanjem gradnje obvoznice Vrba?

- Glede na to, da se po asfaltiranju dela obvoznice promet dnevno povečuje, kljub prepovedi, nas zanima ali je možno poostriti nadzor s strani pristojnih služb?

Seja je bila zaključena ob 21.45 uri.

Predsednik VO Vrba

 Janko Vidic

Poslano na e-naslov:

* Občina Žirovnica,
* Šiler Robert,
* Emeršič Gregor.